Odense Adresse-Contoirs Efterretninger, 1843-11-09
Den 30 October blev den af Vends, Baag og Skoubye Herreders Landboforening forhen bekjendtgjorte Præmiepløining afholdt paa Leimarken ved Tybrind Hovedgaard i Ørsløv Sogn. Som valgte Dommere fungerede Dhrr. Kammerherre Grev Wedell, Forpagter Hvalsøe og Proprietair Delholm. Til Pløining med Heste indstillede sig 18 og med Køer 2 Concurrenter. Af de Førstnævnte bleve 5 af de udsatte Præmier vundne saaledes: Ungkarlene Anders Jensen, Orelund, 1ste Præmie 12 Rbd., Rasmus Steffensen, Skydebjerg, 2den Pr. 10 Rbd., Niels Jørgensen, Holme, 3die Pr., 8 Rbd., Peder Rasmussen, Minen dal, Hans Nielsen, Tybrind, og Peder Hansen, Føns Præstegaard, hvilke 3 Concurrenter stode under lige Bedømmelse og derfor ved Dhrr. Dommeres og Foreningens Samtykke og efter deres eget Ønske tillodes at deele 4de og 5te Pr. med 3 Rbd. 4 Mk. til hver, ialt 11 Rbd. Ligesom de Øvrige havde i det Hele taget pløiet ret godt, saaledes fortjene især Ungkarlene Hans Hansen, Wedelsborg, Jens Pedersen, Kjærsgaard, og Jacob Madsen, Brænderup, at nævnes med Berømmelse. Af de 2de Huusmænd, der pløiede med Køer, tilkjendtes Jørgen Nielsen, Gielsted-Taarup, i Præmie 5 Rbd.; den anden, Jørgen Danielsen af Roerslev Mark, erholdt til Opmuntring 1 Rbd., der i dette Øiemeed var godhedsfuld tilstillet Formanden fra et af Foreningens Medlemmer. Præmierne (ialt 47 Rbd.) bleve af Formanden uddeelte paa Pløiestedet til alle Vedkommende under Ledsagning af Foreningens bedste Lykønskning og dens Opmuntring til fremdeles at uddanne sig i denne vigtige Green af Landbovæsenet, saavelsom til med ædel Kappelyst at aflægge aarlige Prover paa deres Fremgang. Ved godhedsfuldt Laan fra det ældre fyenske Pløieselskab og velvillig Medvirkning af Hr. Forpagter Hansen paa Oregaard havde Foreningen erholdt en af Smeden Jens Nielsen i Bro særdeles hensigtsmæssig forfærdiget Kraft maaler til Anvendelse paa de Plove, der havde taget Præmie, og hvorved fandtes, at Ungkarl Niels Jørgensen Holmes Plov var den letteste; denne Plov er for nogle Aar siden forfærdiget af Hjulmand Jens Hansen og Smed Peder Jørgensen, Begge af Gielsted, Sogn. Begunstiget af det skjønneste Veirlig foregik Præmiepløininger, i Overværelse af en betydelig Mængde Mennesker, endog fra fjernere Egne, med en Orden, Nøiagtighed og Jnteresse, der ikke kunde andet end blandt hele Forsamlingen fremkalde Velvillie og Glæde, hvilke Folelser tillige fandt megen Næring ved den høie Grundeier Hr. Grev Wedells forekommende Godhed og Omsorg. Efterat Formanden havde refereret de siden sidste Møde indløbne Sager og ny Medlemmer vare indtegnede, forenede en Deel Landmænd sig om ved denne Leilighed at meddele, at Høsten, der i disse Herreder blev fuldendt uden Afbrydelse og særdeles lykkeligt, har været rigere end mange Aar tilbage. Hvede, Rug, Ærter, Havre og Blandsæd give fra 8 til 10 a 12 Fold, ikkun Byggen, synes at ville yde forholdsviis ringere Udbytte end de øvrige Kornsorter, og Boghveden mislykkedes atter i Aar paa adskillige Steder. Kartofler og Roer give, af Mangel paa Regn hen i Sommeren, ringere Fold end ifjor. Hørren derimod er fortrinlig. Rapsen overtraf Manges Forventning, men falder maaskee noget smaakornet, fordi Hjerteplanten gik ud og Roden først langt hen Foraaret gav Sideskud. Humlehaverne have baaret godt; derimod sloge Frugttræerne feil adskillige Steder. Kornet er i Almindelighed tørt, af smuk lys Farve og god Qvalitet. For at undersøge dets Vægt og tillige give Leilighed til Omsætning af Sædevarer havde en Deel Landmænd fra forskjellige Egne, paa Formandens Forslag, velvilligen medtaget Prøver, der bleve veiede paa en hollandsk Vægt; Resultatet heraf var, at Hveden holder fra 13 Lpd. 9 Pd. til 13 Lpd. 12 Pd., Rugen fra 13 Lpd. 3 Pd. til 13 Lpd. 6 Pd., Byggen fra 11 Lpd. 5 Pd. til 11 Lpd. 8 Pd., Havren fra 8 Lpd. 2 Pd. til 9 Lpd. 4 Pd., Alt dansk Vægt. - Ovenstaaende Beretning af Selskabets Formand, Hr. Pastor Krag i Gielsted, slutter saaledes: "Ageren har og skjønne og rige Frugter – maatte og Livet vorde rigt paa Flid og Tillid, Kjærlighed og ædel Daad!